รัฐบาลไทย-ข่าวทำเนียบรัฐบาล-ติดตามนายกรัฐมนตรี ลงพื้นที่ดูสถานการณ์น้ำท่วม
วันพุธที่ 2 กันยายน 2563
ติดตามนายกรัฐมนตรี ลงพื้นที่ดูสถานการณ์น้ําท่วม
รมว.เกษตรฯ ติดตามนายกรัฐมนตรี ลงพื้นที่ดูสถานการณ์น้ําท่วม และให้กําลังใจประชาชนผู้ประสบอุทกภัยในพื้นที่จังหวัดสุโขทัย
พลเอก ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม ลงพื้นที่ดูสถานการณ์น้ําท่วม แจกสิ่งของ และให้กําลังใจประชาชนผู้ประสบอุทกภัย พร้อมทั้งติดตามการให้ความช่วยเหลือ ฟื้นฟู ผู้ได้รับผลกระทบจากเหตุอุทกภัย โดยมีนายเฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ และผู้บริหารหน่วยงานในสังกัดกระทรวงเกษตรและสหกรณ์ เข้าร่วม ณ พื้นที่อําเภอสวรรคโลก จังหวัดสุโขทัย
นายเฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ กล่าวว่า ตามที่จังหวัดสุโขทัยประกาศเขตการให้ความช่วยเหลือผู้ประสบภัยพิบัติกรณีฉุกเฉิน (อุทกภัย) จํานวน 6 อําเภอ 32 ตําบล 208 หมู่บ้าน ได้แก่ อําเภอเมืองสุโขทัย (7 ตําบล 56 หมู่บ้าน) อําเภอสวรรคโลก (10 ตําบล 71 หมู่บ้าน) อําเภอศรีสัชนาลัย (7 ตําบล 31 หมู่บ้าน) อําเภอศรีสําโรง (9 ตําบล 44 หมู่บ้าน) อําเภอกงไกรลาศ (2 ตําบล 4 หมู่บ้าน) อําเภอคีรีมาศ (2 ตําบล 4 หมู่บ้าน) กระทรวงเกษตรฯ ได้ประเมินผลกระทบด้านการเกษตร (ข้อมูล ณ วันที่ 31 ส.ค. 63) ด้านพืช เกษตรกร 11,491 ราย พื้นที่การเกษตรคาดว่าจะเสียหาย 110,598 ไร่ แบ่งเป็น ข้าว 81,509 ไร่ พืชไร่ 16,239 ไร่ พืชสวนและอื่น ๆ 12,850 ไร่ ด้านประมง เกษตรกร 748 ราย พื้นที่เพาะเลี้ยงสัตว์น้ําได้รับผลกระทบ 627 ไร่ (บ่อปลา) และด้านปศุสัตว์ เกษตรกร 2,330 ราย สัตว์ได้รับผลกระทบ 62,623 ตัว ได้แก่ โค-กระบือ 1,674 ตัว สุกร 1,653 ตัว แพะ-แกะ 106 ตัว และสัตว์ปีก 59,190 ตัว
อย่างไรก็ตาม กระทรวงเกษตรและสหกรณ์ได้ดําเนินการให้ความช่วยเหลือด้านอุทกภัยในพื้นที่จังหวัดสุโขทัย ได้แก่ 1) โครงการชลประทานสุโขทัยได้ดําเนินการใช้เครื่องจักรเครื่องมือกําจัดสิ่งกีดขวางทางน้ํา ติดตั้งเครื่องสูบน้ําเคลื่อนที่ และขุดลอกเปิดทางน้ํา เป็นต้น 2) สํานักงานปศุสัตว์จังหวัดสุโขทัย ได้แจกจ่ายอาหารสัตว์อื่น ๆ 944 กิโลกรัม อพยพสัตว์ 18,208 ตัว และสร้างเสริมสุขภาพสัตว์ จํานวน 2,686 ตัว 3) สํานักงานประมงจังหวัดสุโขทัย สนับสนุนเรือประมง จํานวน 1 ลํา พร้อมเจ้าหน้าที่ 5 นาย และ 4) สํานักงานเกษตรจังหวัดสุโขทัย สํานักงานประมงจังหวัดสุโขทัย สํานักงานปศุสัตว์จังหวัดสุโขทัย ดําเนินการสํารวจพื้นที่ที่ได้รับผลกระทบที่ได้รับความเสียหายจากสถานการณ์อุทกภัย น้ําป่าไหลหลาก เพื่อดําเนินการให้ความช่วยเหลือตามระเบียบฯ ต่อไป
สําหรับความก้าวหน้าการช่วยเหลือเกษตรกรของกระทรวงเกษตรและสหกรณ์ตามนโยบายรัฐบาลพื้นที่จังหวัดสุโขทัย (ข้อมูล ณ วันที่ 25 ส.ค. 63) ซึ่งจังหวัดสุโขทัยโดยหน่วยงานสังกัดกระทรวงเกษตรและสหกรณ์ กระทรวงพาณิชย์ ธนาคารเพื่อการเกษตรและสหกรณ์การเกษตร (ธ.ก.ส.) ได้ดําเนินงานโครงการประกันรายได้ให้แก่เกษตรกรผู้ผลิตสินค้าเกษตรต่าง ๆ ที่ประสบปัญหาราคาสินค้าเกษตรตกต่ํา และโครงการตามนโยบายรัฐบาลอื่น ๆ โดยมีผลการดําเนินงาน ได้แก่ 1) โครงการสนับสนุนต้นทุนการผลิตให้เกษตรกรผู้ปลูกข้าวนาปี ปีการผลิต 2562/63 มีเกษตรกรขึ้นทะเบียน จํานวน 63,095 ครัวเรือน พื้นที่ 1,092,323 ไร่ ธ.ก.ส. มีการจ่ายเงินให้เกษตรกรแล้ว จํานวน 62,918 ราย2) โครงการประกันรายได้เกษตรกรชาวนาสวนปาล์มน้ํามัน ปี 2562/63 มีเกษตรกรชาวสวนปาล์มขึ้นทะเบียน จํานวน 419 ครัวเรือน พื้นที่ 5,166 ไร่ ธ.ก.ส. มีการจ่ายเงินให้เกษตรกรแล้วจํานวน 425 ราย3) โครงการประกันรายได้เกษตรกรชาวสวนยาง ปี 2562/2563 มีพื้นที่ปลูกยาง 42,536.58 ไร่ มีเกษตรกรชาวสวนยางขึ้นทะเบียนมีเอกสารสิทธิ์ 1,036 ราย ไม่มีเอกสารสิทธิ์ 1,700 ราย ธ.ก.ส. จ่ายเงินแล้ว แบ่งเป็น เจ้าของสวน จํานวน 1,481 ราย คนกรีด จํานวน 245 ราย
4) โครงการประกันรายได้เกษตรกรผู้ปลูกมันสําปะหลัง ปี 2562/2563 มีพื้นที่ปลูกมันสําปะหลัง ในพื้นที่ 9 อําเภอ จํานวน 5,277 ครัวเรือน พื้นที่ 73,370 ไร่ มีการจ่ายเงินให้เกษตรกรแล้วจํานวน 211 ราย5) โครงการประกันรายได้เกษตรกรผู้ปลูกข้าว ปี 2562/2563 มีเกษตรกรขึ้นทะเบียน จํานวน 63,095 ครัวเรือน พื้นที่ 1,092,323 ไร่ มีการจ่ายเงินให้เกษตรกรแล้ว จํานวน 52,704 ราย6) โครงการช่วยเหลือค่าเก็บเกี่ยวและปรับปรุงคุณภาพข้าว 2562/63 มีการจ่ายเงินให้เกษตรกรแล้ว จํานวน 62,849 ราย7) โครงการประกันรายได้ข้าวโพดเลี้ยงสัตว์ มีเกษตรกรขึ้นทะเบียน จํานวน 5,369 ครัวเรือน พื้นที่ 70,085 ไร่ มีการจ่ายเงินให้เกษตรกรแล้ว จํานวน 2,501 รายและ8) โครงการช่วยเหลือเกษตรกรที่ได้รับผลกระทบจากการระบาดของโรคติดเชื้อไวรัสโคโรนา 2019 มีเกษตรกรขึ้นทะเบียน จํานวน 93,009 ราย แบ่งเป็น 3 กลุ่ม กลุ่มที่ 1 จํานวน 79,412 ราย กลุ่มที่ 2 จํานวน 12,634 ราย และกลุ่มที่ 3 จํานวน 963 ราย มีการจ่ายเงินให้เกษตรกรแล้ว จํานวน 91,427 ราย